ส่องกลุ่มอสังหาริมทรัพย์เพื่อที่อยู่อาศัยโบรกฯชู AP-ORI-SPALI เป็น top picks
ส่องกลุ่มอสังหาริมทรัพย์เพื่อที่อยู่อาศัยโบรกฯชู AP-ORI-SPALI เป็น top picks
27 ธ.ค. 2559

บล.กสิกรไทย ระบุในบทวิเคราะห์วันนี้ (27ธ.ค.) ว่า กลุ่มอสังหาริมทรัพย์เพื่อที่อยู่อาศัย (น้ำหนักการลงทุน: เท่ากับตลาด) ปรับลดน้ำหนักการลงทุนกลุ่มอสังหาริมทรัพย์เพื่อที่อยู่อาศัยเป็น เท่ากับตลาด  จาก มากกว่าตลาด
โดยคาดว่าการแข่งขันจะปรับสูงขึ้นตั้งแต่ต้นปี 2560 หลังจากที่อ่อนตัวลงจากสภาพตลาดที่อยู่อาศัยที่อ่อนแอในไตรมาส 4/59 ขณะที่กำลังซื้อของผู้บริโภคที่ลดลงจากอัตราดอกเบี้ยที่สูงขึ้น และระดับ backlog ที่ลดลงนั้นจะเป็นปัจจัยกดดันการเติบโตของกำไร ในขณะเดียวกัน น้ำหนักการลงทุนเท่ากับตลาดของเรา สะท้อนถึงราคาที่ไม่แพงในแง่ของ PER ซึ่งคิดเป็นสัดส่วนเพียงครึ่งหนึ่งของการซื้อขายของ SET เท่านั้น
ทั้งนี้ อัตราผลตอบแทนเงินปันผลเฉลี่ยเอง ก็มีความน่าสนใจที่ 6.0% โดยชอบกลุ่มบริษัทพัฒนาอสังหาฯ ที่มี backlog ในระดับที่สูง และมีโมเดลธุรกิจที่แข็งแกร่ง จึงเลือก AP, ORI และ SPALI เป็น top picks
 